Snorremonumentet

Snorremonumentet er navn på monumenter i Norge og Island reist til minne om Snorre Sturlason, en islandsk dikter og høvding som er mest kjent for å ha skrevet Heimskringla, en samling sagaer eller fortellinger om norske konger, på 1220-tallet.

Snorremonumentet i Oslo (Snorrebautaen 1941–1945)
«Snorremonumentet» i Oslo, også omtalt som «Snorre-steinen» og «Snorre-bautaen», var et monument på Nisseberget i Slottsparken i enden av Karl Johans gate. Monumentet var en åtte meter høy bauta i granitt. Den ble avduket av Gulbrand Lunde, som var kulturminister i Vidkun Quislings andre regjering, 23. september 1941 på 700-årsdagen for Snorre Sturlassons død.Artikkel i Aftenposten 27. desember 2007 med bilde av bautaen i Oslo fra avdukingen 1941Norsk Films revy nr. 7 1941 med blant annet avdukinga av Snorre-monumentet i Oslo (filmvisning som krever betaling)  Monumentet ble fjernet ved frigjøringen etter andre verdenskrig. Det er uvisst hva som så skjedde med bautaen. 

Snorremonumentet på Reykholt og i Bergen (Vigelands Snorre-statue)

20. juli 1947 ble det avduket et minnesmerke over Snorre på Reykholt på Island, stedet han bodde fra 1206 til han ble drept i 1241.Sogn og Fjordane fylkesarkiv om Snorre-monumentet på Island og i Bergen  Monumentet består av en skulptur utformet av den norske billedhoggeren Gustav Vigeland i 1938 og var tenkt som en gave til 700-årsmarkeringa for Snorres død. I 1948 ble en kopi av monumentet satt opp på plassen ved Mariakirken i Bergen.  Det ble seinere flyttet til Dreggsallmenningen ved inngangen til Bryggens Museum. Vigelands statue av Snorre er 2,54 meter høy og står på en cirka tre meter høy sokkel. Sokkelen har inskripsjonenene «Snorri Sturluson», «1178», «1241» og «Nordmenn reistu» («reist av nordmenn»).

 Referanser

Kategori:Kultur i Oslo
Kategori:Kultur i Bergen
Kategori:Gustav Vigeland